భారత్​ కు అప్పగించకుండా బ్రిటన్​ కోర్టులో నీరవ్​ మోదీ పిటిషన్​
01-05-2021 Sat 13:04
జిల్లా కోర్టు జడ్జి, బ్రిటన్ హోం మంత్రి ఆదేశాలపై అప్పీల్
వాటిని రద్దు చేయాలని కోరిన వజ్రాల వ్యాపారి
పంజాబ్ నేషనల్ బ్యాంకుకు రూ.10 వేల కోట్లు ఎగవేత
భారత్ నుంచి బ్రిటన్ కు పారిపోయిన నీరవ్
అక్కడ అరెస్ట్ చేసిన పోలీసులు
భారత్ కు తనను అప్పగించే విషయంలో వజ్రాల వ్యాపారి నీరవ్ మోదీ బ్రిటన్ హైకోర్టుకు వెళ్లారు. తన ఎక్స్ ట్రాడిషన్ ను నిలిపేయాలని పిటిషన్ వేశారు. పంజాబ్ నేషనల్ బ్యాంకుకు రూ.10 వేల కోట్లు ఎగవేసి బ్రిటన్ కు పారిపోయిన సంగతి తెలిసిందే. 2019 మార్చి 19లో అతడిని అరెస్ట్ చేసిన పోలీసులు.. లండన్ లోని వాండ్స్ వర్త్ జైలులో నిర్బంధించారు. భారత్ అభ్యర్థన మేరకు ఈ ఏడాది ఏప్రిల్ 15న భారత్ కు అతడిని అప్పగించాలని బ్రిటన్ హోం శాఖ మంత్రి ప్రీతి పటేల్ ఆదేశాలిచ్చారు.
ఈ నేపథ్యంలోనే ఆ ఆదేశాలను నిలుపుదల చేయాలని కోరుతూ నీరవ్ మోదీ ఏప్రిల్ 28న పిటిషన్ వేశారని హైకోర్టులోని అడ్మినిస్ట్రేటివ్ కోర్టు వెల్లడించింది. ఫిబ్రవరి 25న జిల్లా కోర్టు జడ్జి సామ్ గూజ్, ఏప్రిల్ 15న హోం మంత్రి ప్రీతీ పటేల్ ఇచ్చిన ఆదేశాలను రద్దు చేయాలని పిటిషన్ లో పేర్కొన్నారు. ముందుగా దీనిపై సింగిల్ జడ్జి నిర్ణయం తీసుకుంటారని అధికారులు చెబుతున్నారు.
ఆ విచారణకు మరికొన్ని నెలల సమయం పట్టే అవకాశముందని తెలుస్తోంది. అయితే, ఒకవేళ నీరవ్ మోదీ పిటిషన్ ను జడ్జి వ్యతిరేకిస్తే.. దానిపైనా నీరవ్ మోదీ అభ్యంతరం వ్యక్తం చేసే అవకాశం ఉందని తెలుస్తోంది. ఈ నేపథ్యంలోనే భారత్ కు నీరవ్ మోదీ అప్పగింత మరికొన్ని నెలలు పట్టే అవకాశం లేకపోలేదు.
bharathm ku appaginchakundaa briton kortulo neerave modii pitition
01-05-2021 Sat 13:04
jilla kortu jadji, briton homem mantri aadesaalapai appil
vaatini raddu cheyalani korina vajraala vyaapaari
panjab neshanal byaankuku roo.10 vela kotlu egavetha
bharat nunchi briton ku paaripoyina neerav
akkada arest chesina poliisulu
bharat ku tananu appaginche vishayamlo vajraala vyaapaari neerav modii briton hycortucu vellaaru. tana ex tradition nu nilipeyaalani pitition vaesaaru. panjab neshanal byaankuku roo.10 vela kotlu egavesi briton ku paaripoyina sangati telisinde. 2019 marchi 19loo atadini arest chesina poliisulu.. landan loni wands varth jailulo nirbandhinchaaru. bharat abhyarthana meraku ee edaadi epril 15na bharat ku atadini appaginchaalani briton homem saakha mantri preeti patel aadesaalichaaru.
ee nepathyamlone aa aadesaalanu nilupudala cheyalani korutu neerav modii epril 28na pitition vaesaarani hycortuloni administrative kortu velladinchindi. fibravari 25na jilla kortu jadji sam gooj, epril 15na homem mantri preethee patel ichina aadesaalanu raddu cheyalani pitition loo perkonnaru. mundugaa deenipai singil jadji nirnayam teesukuntaarani adhikaarulu chebutunnaru.
aa vichaaranaku marikonni nelala samayam patte avakaasamundani telustondi. ayithe, okavela neerav modii pitition nu jadji vyatirekiste.. daanipainaa neerav modii abhyantaram vyaktam chese avakaasam undani telustondi. ee nepathyamlone bharat ku neerav modii appaginta marikonni nelalu patte avakaasam lekapoledu.